Vadības grāmatvedība

Vadības grāmatvedība ir informācijas identificēšanas, rādītāju aprēķināšanas un novērtēšanas procesi uzņēmumā vai organizācijā.

Vadības grāmatvedība ir grāmatvedības uzskaites otrais līmenis un nodrošina ražošanas apjoma prognozi, izmaksu atbilstību pārdošanas prognozēm un nodrošina informāciju komersanta turpmākai darbībai.A. Pelšs “Vadības grāmatvedība” I un II daļa, Rīga, Biznesa Komplekss, 2001.

 Regulējums un noteikumi 

Nav stingru un negrozāmu vadības grāmatvedības un finanšu lēmumu pieņemšanas noteikumu. Vadības grāmatvedības sistēmu un lēmumu pieņemšanas tehnoloģiju izvēlas uzņēmuma vadītājs.  Viņš var izvēlēties jebkuras metodes, ko uzskata par sev noderīgām. Izmantojamās metodes piemēro atbilstoši katra uzņēmuma konkrētajām vajadzībām.M. Januška “Finansu un grāmatvedības kontrole firmā. Praktiskās rekomendācijas uzņēmējiem” Rīga, Merkūrijs LAT, 2003.

 Vadības grāmatvedības galvenie virzieni 

 Izmaksu uzskaite un pašizmaksas kalkulācija
 pilnas ražošanas pašizmaksas kalkulācija;
 mainīgo izmaksu pašizmaksas kalkulācija.
 Lēmumu pieņemšana 
 Plānošana un kontrole 

 Galveno virzienu izmantošana 

 Izmaksu uzskaite un pašizmaksas kalkulācija dod iespēju noteikt komersanta dažāda veida produkcijas ienesīgumu, kā arī izmaksu kontroles sistēmas ietvaros - faktiskās izmaksas salīdzināt ar plānotajām. Lai vadību nodrošinātu ar šiem mērķiem nepieciešamo informāciju, jābūt attiecīgajiem grāmatvedības ierakstiem.M. Rurāne “Ražošana” Rīga, Turība, 1999.
 Dažāda veida finanšu informācija nodrošina pamatojumu komercdarbības finanšu plānošanai un kontrolei, kā arī ļauj pieņemt uz informāciju balstītus lēmumus par komercdarbības nākotni, ražošanu, pakalpojumiem un struktūrvienībām.
 Lai sasniegtu finanšu plānošanas un kontroles mērķus - pelnīt, tērēt, taupīt, ieguldīt naudu un palielināt kapitālu, vadītājam ir jāpieņem lēmumi finanšu jautājumos un tam ir nepieciešama dažāda veida finanšu informācija: 
 prognozēšanai, 
 plānu sagatavošanai,
 par plāniem un uzdevumiem,
 par faktiskiem rezultātiem un to salīdzinājumu ar plānu vai uzdevumu.

 Finanšu un vadības grāmatvedības atšķirības 

Vadības grāmatvedība un finanšu grāmatvedība kalpo dažādiem mērķiem, tās bieži iekārto kā divas atsevišķas uzskaites sistēmas. Tomēr ir iespējams uzturēt integrēto uzskaites sistēmu, kas satur gan vadības, gan finanšu grāmatvedības informāciju.
 Finanšu grāmatvedība  Vadības grāmatvedība Ar likumu noteiktas pārskata prasības  Nav ar likumu noteiktas prasības  Vērsta uz pagātni  Vērsta uz turpmāko, nevis atspoguļo pagājušo  Galvenokārt paredzēta ārējiem informācijas lietotājiem  Tikai iekšējiem ziņojumiem un vadības lēmumu sagatavošanai

 Atsauces 

 Ārējās saites 

Kategorija:Grāmatvedība
Kategorija:Finanses
Kategorija:Ekonomika